НАЦРТ ОДЛУКЕ

Скупштина Општине Врњачка Бања, на \_\_\_\_\_ седници одржаној дана \_\_\_\_\_\_\_\_\_\_\_\_\_, на основу чл.20 и чл.32.Закона о локалној самоуправи („Службени гласник РС“, бр.129/07, 83/14 и др. закони), чл. 4. Закона о култури ("Службени гласник Републике Србије", број 72/2009, 13/2016 и 30/2016), чл. 2. став 1. тачка 2. и чл. 39. Закона о туризму ("Службени гласник Републике Србије", број 36/2009, 88/2010, 99/2011 и 93/2012) и чл. 36. Статута Општине Врњачка Бања (''Сл.лист општине Врњачка Бања'', бр.23/16), доноси

**ОДЛУКА О СТАЛНИМ МАНИФЕСТАЦИЈАМА У ОБЛАСТИ**

 **КУЛТУРЕ И ТУРИЗМА ОД ЗНАЧАЈА ЗА ОПШТИНУ ВРЊАЧКА БАЊА**

 **Члан 1.**

Овом одлуком утврђују се сталне манифестације у области културе и туризма од значаја за општину Врњачка Бања (у даљем тексту: Општина), које се финансирају или суфинансирају из буџета Општине.

Члан 2.

Сталне манифестације у области културе и туризма од значаја за Општину су оне које својим значајем и садржајима афирмишу Општину и задовољавају потребе грађана и бањских гостију.

Члан 3.

Сталне манифестације у области културе и туризма од значаја за општину Врњачка Бања су:

1. Фестивал филмског ценарија
2. Међународни фестивал класичне музике „Врњци“
3. Међународни врњачки карневал
4. „Lovefest“-Фестивал електронске музике
5. „Дани Данила Бате Стојковића“

Манифестације се одржавају једном годишње на територији општине Врњачка Бања.

**Члан 4.**

Организатор и суорганизатори манифестација из члана 3. Одлуке су Установа „Културни центар“ и Установа „Туристичка организација“ Врњачка Бања,као јавне установе чији је оснивач општина и које су основане између осталог за организовање манифестацијау области културе и туризма (у даљем тексту: Установа).

 Установа координира активности свих учесника манифестације, утврђује програм манифестације и износ средстава потребних за реализацију тог програма (програм и предрачун трошкова), одређује место, време и дужину трајања манифестације, подноси извештај Скупштини општине Врњачка Бања о одржаној манифестацији са извештајем о утрошеним и оствареним средствима у року од 60 дана од завршетка манифестације, са мишљењем о уметничком и културном нивоу програма манифестације, посећености, медијској кампањи и сл. и врши друге послове везане за одржавање манифестације.

**Члан 5.**

Средства за одржавање манифестација из чл.3. ове Одлуке обезбеђују се Одлуком о буџету општине Врњачка Бања, кроз одобрене апропријације индиректног корисника Установе и дефинисана су Планом и програмом Установе, на које сагласност даје надлежни орган оснивача.

Поред средстава из става 1. овог члана, организатори обезбеђују средства за одржавање манифестације и из других извора, у складу са законом.

**Члан 6.**

 Започете активности на реализацији манифестација из члана 3. Ове Одлуке наставиће се са одредбама ове одлуке.

**Члан 7.**

Ова одлука ступа на снагу осмог дана од дана објављивања у Службеном листу општине Врњачка Бања.

СКУПШТИНА ОПШТИНЕ ВРЊАЧКА БАЊА

 Број:\_\_\_\_\_\_\_\_\_ /17 од \_\_\_\_\_\_\_\_.године

ПРЕДСЕДНИК

СКУПШТИНЕ ОПШТИНЕ

Иван Радовић

 \_\_\_\_\_\_\_\_\_\_\_\_\_\_\_\_\_\_\_\_\_\_\_

**О б р а з л о ж е њ е**

**Правни основ** за доношење ове одлуке садржан је у чл.4. Закона о култури ("Службени гласник Републике Србије", број 72/2009, 13/2016 и 30/2016) којим се регулише да се јединица локалне самоуправе стара о задовољавању потреба грађана у култури на својој територији и уређује поједина питања од интереса за своје грађане, као и начин њиховог остваривања, у оквиру права и обавеза утврђених Уставом и законом.

Члан 2. став 1. тачка 2. и члан 39. Закона о туризму ("Службени гласник Републике Србије", број 36/2009, 88/2010, 99/2011 и 93/2012) регулишу уређења односа у области туризма, одрживог туризма као усклађеног система техничко-технолошких, економских и друштвених активности, који се заснива на економском развоју, очувању природних и културних добара, очувању и развоју локалне заједнице.

**Разлог за доношење ове одлуке** је садржан је у Стратешким документима које је усвојила Скупштина општина Врњачка Бања и то: Стратегија одрживог развоја општине Врњачка Бања 2013.-2023.год.(Сл.лист општине Врњачка Бања бр.6/13, 2/15) и Програм развоја туризма 2012.-2022.год.(„Сл. лист општине Врњачка Бања бр.6/13) којим се опредељује као најзначајнији развојни приоритет Општине Врњачка Бања даљи развој и унапређење туризма и културе у општини Врњачка Бања. Такође, у Стратегији развоја туризма Републике Србије за период 2016-2015 год. у оквиру главе „Кључни туристички трендови и упоредна анализа конкурентских земаља“ наведене су манифестације као туристички производ од посебног значаја за развој туризма.

 Врњачка Бања је традиционални туристички центар а историјат у овој области омогућио јој је статус Националног лидера у области бањског туризма који Врњачку Бању сврстава у ред Бања познатих у широкој регији Балкана.У 2018.години Општина Врњачка Бања обележава 150 год. организованог лечења и туризма у општини, а Врњачка Бања има статус туристичког места прве категорије, а што је потврђено и Решењем Министарства трговине, туризма и телекомуникација бр.332-02-00306/2016-08 од 21.02.2017.год.и из кога се види, да је Општина Врњачка Бања испунила све обавезне елементе за стицање овог статуса, па у складу са тим опредељује манифестације од значаја у области културе и туризма.

**Објашњење основних правних института**

У члану 1., 2. и 3. Одлуке дефинисане су манифестације у области културе и туризма од значаја за општину Врњачка Бања.

Чланом 4. утврђују се права и обавезе организатора манифестације.

Чланом 5. дефинисана су финансијска средства за организовање манифесације, а чланом 5. и 6. регулише се примена одлуке и ступање на снагу.

**Финансијска средства**

 За реализацију ове одлуке потребна су додатна финансијска средства за манифестације из чл.3 тачка 4. и 5. Одлуке, која ће се утврдити Одлуком о ребалансу буџета општине Врњачка Бања за 2017.год., а по предлогу Установе из чл. 4. Одлуке.

**Ступање на снагу:** Одлука ступа на снагу осмог дана од дана објављивања у ''Сл.листу општине Врњачка Бања''.

 Обрађивач:

 Јасмина Трифуновић НАЧЕЛНИК

 \_\_\_\_\_\_\_\_\_\_\_\_\_\_\_\_\_\_ ОПШТИНСКЕ УПРАВЕ

 Славиша Пауновић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_